VILNIAUS R. PAGIRIŲ „PELĖDŽIUKO“ LOPŠELIS – DARŽELIS

**Pritaikytas maitinimas alergiškiems vaikams**

Pritaikytas maitinimas organizuojamas vadovaujantisVaikų maitinimo organizavimo tvarkos aprašu, patvirtintu Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“.

**Pritaikytas maitinimas**– maitinimas, kuris užtikrina tam tikro sveikatos sutrikimo (alergija tam tikriems maisto produktams, virškinimo sistemos ligos ar remisinės jų būklės ir kt.) nulemtų, asmens individualių maisto medžiagų ir energijos poreikių patenkinimą, parenkant toleruojamus maisto produktus, jų gamybos būdą, konsistenciją ir valgymo režimą, ir yra raštiškai rekomenduojamas gydytojo.

Pagal gydytojo raštiškus nurodymus formoje **(Forma Nr. 027-1)** yra organizuojamas pritaikytas maitinimas. Formoje turi būti nurodyta aiškūs maisto produktai, kurių negali vaikas valgyti. Taip pat, ikimokyklinio ugdymo įstaigoje tėvai parašo **prašymą** dėl pritaikyto maitinimo.

Pritaikyto maitinimo valgiaraščiai rengiami koreguojant bendrą valgiaraštį, pagal kurį įstaigoje maitinami vaikai: draudžiamus patiekalus, maisto produktus ar jų kiekius keičiant rekomenduojamais ir atsižvelgiant į Rekomenduojamas paros maistinių medžiagų ir energijos normas arba alergiškam vaikui yra rengiamas visiškai atskiras valgiaraštis. Vaikų ugdymo įstaigose naudojami pritaikyto maitinimo valgiaraščiai turi atitikti Vaikų maitinimo organizavimo tvarkos aprašo, patvirtinto Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“, ir kitų teisės aktų nuostatas.

**ALERGIŠKŲ VAIKŲ TĖVELIŲ DĖMESIUI!**

Maloniai primename, kad vadovaujantis Vaikų maitinimo organizavimo tvarkos aprašu, pritaikytas maitinimas organizuojamas tik pateikus raštiškus gydytojo nurodymus (Forma Nr. E027-1).

Jokių išimčių nėra, t.y. pagal atliktus mokamus alerginius tyrimus, kitas pažymos formas ar tėvų žodį valgiaraščiai nebus sudaromi!

Prašome iš anksto pasirūpinti pažyma (Forma Nr. E027-1), kad vaikui būtų sudarytas pritaikytas maitinimas!